**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2017.GODINE**

**Broj RKP-a:** 23510

**Matični broj:** 03312224

**OIB:**03363221827

**Naziv i adresa obveznika:** Srednja škola Gračac, Školska 8, Gračac

**Oznaka razine:** 31

**Šifra djelatnosti, razdjel:** 8532, 0

**Šifra županije/grada/općine:** 131

Srednja škola Gračac posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

1. **Bilješke uz Bilancu**

 **Bilješka broj 1 – AOP 031 Knjige –** Stanje na dan 1.1.2017.godine na računima odjeljka 0241 iznosi 59.562 kn, a na dan 31.12.2017. godine 74.556 kn. Razlika između početnog i završnog stanja veća od 25 % je zbog toga što je Ministarstvo znanosti i obrazovanja Odlukom o raspodjeli sredstava za opremanje školskih knjižnica srednjih škola lektirom i stručnom literaturom u 2017. godini ( KLASA:602-01/17-01/00169, URBROJ: 533-25-17-0001) odobrilo Srednjoj školi Gračac iznos od 15.000 kn koji je utrošen namjenski.

 **Bilješka broj 2 – AOP 154 Potraživanja za prihode iz proračuna**- Došlo je do značajnog povećanja računa 167 zbog toga su školi uplaćena sredstva u iznosu od 179.634,40 kn za sudjelovanje u Projektu ERASMUS+ KA219, a u 2017. godini je utrošeno 30.555,97 kn, dok se ostatak knjiži na konto 167.

1. **Bilješke uz Izvještaj o prihodima i rashodima, primicima i izdacima**

 **Bilješka broj 3 – AOP 162 Službena putovanja –** U prethodnom izvještajnom razdoblju za službena putovanja utrošeno je 14.732 kn dok je u tekućem izvještajnom razdoblju ostvareno 41.367 kn od. Razlog zbog čega je došlo do većih odstupanja je zbog toga što je sudjelovanjem u projektu ERASMUS+ KA219 iz sredstava projekta utrošeno 25.944 kn na ime službenih putovanja.

 **Bilješka broj 4 – AOP 170 Materijal i dijelovi za tekuće i investicijsko održavanje** – U prethodnom izvještajnom razdoblju ostvareno je 14.998 kn rashoda za materijal i dijelove za tek. i investicijsko održavanje, dok je u izvještajnom razdoblju ostvareno 23.010 kn. Razlog zbog čega je došlo do većeg odstupanja je nabava materijala za uređenje školskog dvorišta.

 **Bilješka broj 5 – AOP 180 Zdravstvene i veterinarske usluge**- Razlog većeg odstupanja u odnosu na prethodnu godinu je zbog toga je u 2017. godini uz redovan godišnji pregled prosvjetnih djelatnika plaćen i sistematski pregled za starije od 50 godina ( 5 djelatnika ).

 **Bilješka broj 6 – AOP 192 Ostali nespomenuti rashodi poslovanja** – Do većeg odstupanja u odnosu na prethodnu godinu je došlo zbog troškova nastalih sudjelovanjem u projektu ERASMUS+.

 **Bilješka broj 7- AOP 361 Uredska oprema i namještaj** – Razlog većeg odstupanja u odnosu na prethodnu godinu je zbog toga što je Zadarska županija na zahtjev Škole odobrila 45.174,18 kn za nabavu računala za učionicu ekonomista i opremanje specijaliziranog kabineta sukladno minimalnim materijalnim uvjetima propisanim za izvođenje nastave u specijaliziranim učionicama.

 **Bilješka broj 8 – AOP 386 Ostala nematerijalna proizvedena imovina** – Tijekom 2017. godine došlo je do pojave velikih pukotina na zidovima škole te je Zadarska županija osigurala sredstva za izradu geotehničkog mišljenja o pukotinama te geotehničkih istražnih radova u iznosu od 98.875 kn. Također je izrađen projekt energetske obnove na koji je utrošeno 23.875 kn te parcel. elaborat i upis objekta u katastar u iznosu od 9.375 kn.

 **Bilješka broj 9 – AOP 635 Višak prihoda i primitaka raspoloživ u sljedećem razdoblju** u iznosu od 10.020 kn odnosi se na neutrošene vlastite prihode od učeničke zadruge u iznosu od 4.705 kn i vlastite prihode škole u iznosu od 5.308 kn te neutrošeni prihod od MZO-a za nabavu knjigu u iznosu od 7 kn koji će biti vraćen u državni proračun.

1. **Bilješke uz Izvještaj o promjenama u vrijednosti i obujmu imovine i obveza**

Nije bilo promjena u obujmu i vrijednosti imovine i obveza u 2017. godini.

1. **Bilješke uz izvještaj o obvezama**

**Bilješka broj 10 – AOP 090 Stanje nedospjelih obveza na kraju izvještajnog razdoblja** iznosi 419.128 kn, a odnosi se na plaću za 12. mjesec 2017. ( 244.661 kn ), naknada za nezapošljavanje invalida za 12/2017 ( 982 kn ) te na obveze za naknadu za prijevoz za prosinac ( 20.139 kn ) koje dospijevaju 15. siječnja 2018. godine, zatim na obveze za rashode električne energije ( 1.386 kn), obveze za usluge telefona i pošte ( 628 kn ), obveze za komunalne usluge ( 639 kn ) , intelektualne usluge ( 312 kn ) i računalne usluge ( 122 kn ) koji dospijevaju do 20. siječnja 2018. godine. Iznos od 149.079 kn su obveze za EU predujmove. Preostali iznos od 1.180 kn odnosi se na obvezu za refundaciju bolovanja od HZZO-a čiji je zahtjev predan nakon 15. studenog 2017. godine.

Datum: 30.01.2018. godine

Voditelj računovodstva: Zakonski predstavnik:

Danijela Zec Ivana Jelinčić Lasić, dipl.psiholog